open-index/open-wikipedia-markdown huggingface dataset:
Fysiologiske egenskaper

**Fysiologiske egenskaper** er sportsterminologi og refererer til en persons kroppslige bevegelsesegenskaper. De *fysiologiske egenskapene* vil være bestemmende for nivå eller kvaliteten på en persons kroppslige bevegelsesegenskaper. *Fysiologiske egenskaper* blir i idrettskretser omtalt som **fysiske egenskaper**, eller *fysiske forutsetninger*.

## Ulike fysiologiske egenskaper
*Utholdenhet kan sies å være kroppens evne til å arbeide med relativ høy intensitet over lengre tid.
**Arbeid over tid med tilstrekkelig oksygen kalles det aerob utholdenhet.
**Arbeid med svært høy intensitet over relativt kort tid med manglende tilgang på oksygen kalles anaerob utholdenhet.
*Styrke kan sies å være kroppens evne til å bruke muskler eller muskelgrupper til å utvikle kraft.
**Arbeid med den største motstand kroppen klarer å løfte eller bevege, kalles maksimal styrke (1RM)
**Arbeid med motstand over relativt lang tid, kalles utholdende muskelstyrke (også kalt muskulær utholdenhet).
*Spenst kan sies å være kroppens evne til å hoppe høyt eller langt.
**Spenst kalles også for plyometrisk muskelarbeid, som er en betegnelse på bevegelser som utnytter musklenes naturlig strikkeffekt ved å starte en bevegelse med en eksentrisk (bremsende) bevegelse og la den gå direkte over i en konsentrisk (sammentrekkende) bevegelse. 
***Plyometrisk muskelarbeid* omfatter også kroppens evne til å kaste en gjenstand.
*Hurtighet kan sies å være kroppens evne til å bevege seg raskt, og oppnå høy akselerasjon. Oftest forbundet med å løpe raskt, eller å *sprinte*.
*Bevegelighet kan sies å være kroppens evne til leddutslag i et bestemt ledd eller leddkjede.

## Kilder
* Asbjørn Gjerset et.all. «Treningslære», 2006, Gyldendal Norsk Forlag AS, ISBN 978-82-05-35681-8
Senter for middelalderstudier

**Senter for middelalderstudier**, engelsk: Centre for Medieval Studies (CMS), er et senter for fremragende forskning ved Universitetet i Bergen. CMS ble etablert i januar 2003 og er finansiert av Norges forskningsråd for perioden fram til utgangen av 2012. Rundt 25 personer er tilknyttet senteret. CMS ledes av professor Sverre Bagge.

Senteret driver forskning på europeisering i utkanten av den vestlige kristenhet i middelalderen, da særlig i Skandinavia og Øst-Europa. Fire utvalgte felt gjøres til gjenstand for denne forskningen: Introduksjonen av skriftspråk, innføring av kristendommen, statsdannelse og konstruksjoner av fortiden. 

CMS driver også forskerskole for middelalderstudier. Fra september 2005 fungerer CMS som vert for et felles nordisk senter for fremragende forskning. Dette heter *Nordic Centre for Medieval Studies* (NCMS). 

## Eksterne lenker
* CMS' hjemmeside
Fysiske egenskaper

**Fysiske egenskaper** har flere betydninger:

# Fysiske egenskaper (fysikk)
# Fysiologiske egenskaper, innen bevegelseslære og trening.
Joan of Arcadia

***Joan of Arcadia*** er en amerikansk eventyrserie for barn og unge som gikk på CBS fra 2003 til 2005. Hovedrollen som Joan Girardi ble spilt av Amber Tamblyn. 

I Norge ble serien i en periode sendt på ZTV.

## Handling
I den første episoden dukker Gud opp for Joan (spilt av Amber Tamblyn) og minner henne om at hun lovet å gjøre alt han ville hvis han ville la broren hennes overleve en bilulykke som gjorde ham alvorlig skadd. Gud viser seg i form av forskjellige mennesker, inkludert små barn, tenåringsgutter, eldre damer eller forbipasserende. Joan blir bedt av Gud om å utføre oppgaver som ofte ser ut til å være trivielle og uten betydning, men som alltid fører til en større, positiv endring for en eller flere personer.

## Rolleliste (sentrale rollefigurer)
* Amber Tamblyn – Joan Girardi
* Joe Mantegna – Will Girardi, far til Joan, Kevin og Luke
* Mary Steenburgen – Helen Girardi, gift med Will, mor til Kevin, Joan og Luke
* Jason Ritter – Kevin Girardi, eldstemann i Girardi-søskenflokken; han sitter i rullestol etter å ha blitt skadet i en bilulykke
* Michael Welch – Luke Girardi, den yngste av barna i familien Girardi
* Chris Marquette – Adam Rove, Joans beste venn
* Becky Wahlstrom – Grace Polk, datter av rabbi Polanski og hans kone Sarah
* David Burke – fader Ken Mallory, en prest som er venn av Helen Girardi

## Referanser


## Eksterne lenker
*
Frank Matre

**Frank Martin Matre** (født 16. oktober 1936 i Oslo) har vært pastor, misjonær og rektor innenfor den norske pinsebevegelsen. Matre har også vært engasjert i lokalpolitikken i Sandefjord for Kristelig Folkeparti. Han har vært med å etablere bibelskole og lokalradio.

## Bakgrunn
Matre vokste opp i Oslo, og ble som trettenåring, døpt og tillagt Salem Oslo. Matre giftet seg i 1962 med svenske Maino Birgitta (født 1941). Han ble som 21-åring utsendt som evangelist og virket både i Norge og Sverige. Han har vært forkynner i over 55 år, fra 1958...  I 1958 begynte han studier ved Örebrobaptistenes teologiske seminar.

I perioden 1983 til 1985 bodde familien i California. Frank M. Matre tok doktorgrad ved Fuller Theological Seminary, den kalles: *Doctor of Ministry in Theology*. Doktoravhandlingen fra 1985 er på 277 sider og fikk tittelen: *A theological foundation to design a strategy for the renewal and growth of the Norwegian Pentecostal Movement*.

## Misjonær
Matre var utsendt som misjonær av menigheten Salem Oslo fra januar 1966 til sommeren 1972, i Zaire gjennom De Norske Pinsemenigheters Ytre Misjon. Han var leder for trykkeri og forlagsvirksomhet i Bukavu. Maino og Frank Matre bodde i provinshovedstaden Bukavu og i en periode på misjonsstasjonen Kalonge. Gjennom aksjonen: «Guds Ord til Afrika», samlet Matre penger til å bygge opp misjonens trykkeri og forlagsvirksomhet i Kongo.

## Pastor og rektor
Matre har vært pastor eller forstander i flere pinsemenigheter: 
* Salem Oslo 1972 – 1975. 
* Salem Sandefjord 1975 – 1983. 
* Tabernaklet Skien 1990 – 1993. 
* Tønsberg Pinsekirke Betania 2004 – 2007. 
* Betania Larvik 2008 – 2010.

Matre var med å etablere en bibelskole med statlig godkjenning, MBS - menighetsbibelskolen, i tilknytning til menigheten Salem i Sandefjord. Matre var rektor ved menighetsbibelskolen fra 1975 til 1983 og i perioden 1985 -1990. I perioden 1993 – 1999 var Matre rektor ved Hedmarktoppen folkehøyskole, ved Hamar.

## Forfatter
Frank M. Matre har skrevet følgende bøker: 
* *Blant opprørere i Kongo*, Filadelfiaforlaget 1966. 
* *Nabii Eliya*, (Profeten Elia, hft swahili) Shahidi-Press, Bukavu, Kongo, 1970.
* *Guds Ord til Afrika*, Filadelfiaforlaget 1972.
* *A Theological Foundation to design a strategy for the Renewal and Growth of the Norwegian Pentecostal Movement*, Fuller California 1983.
* *Som en mektig flod*, Filadelfiaforlaget 1987.
* *Ved Ånden – Nådegaveutrustning i kristen tjeneste*, REX Forlag 2000.
* *LIVETS KRONE – Martyren Polykarp*, Roman Hermon Forlag mai 2008.
* ÅNDENS GAVER - for hverdagskristne, Hermon Forlag, 2013.

## Litteratur
* Johansen, Oddvar; Hagen, Kjell; Nyen, Astrid Neema; Kolbjørnsrud, Paul og Filberg, Trond. 2010. *I all verden. Pinsemisjon i 100 år. PYM 100 år 1910-2010* (jubileumsskrift) De norske pinsemenigheters ytremisjon (PYM).
* Nilsen, Oddvar. 1982. *Lys på stien*. Filadelfiaforlaget AS. side 338. ISBN 82-534-0599-5
* Ukjent: *Frank Matre*. Korsets Seier, 13. oktober 2006. side 31.
Karismakirken

**Karismakirken** er en selvstendig, evangelisk menighet i Stavanger, tilknyttet Pinsebevegelsen i Norge, opprinnelig etablert i 1916. Menigheten beskriver seg selv som en flergenerasjons og kulturell kirke, som ønsker å være «Bibelbasert, Jesussentrert og menneskefokusert».

Menigheten hadde 578 tilskuddstellende medlemmer i 2025.

## Historikk
Menigheten ble grunnlagt i 1916 under navnet *Zion Menighet*.

Tidlig i 1980-årene ble Arnfinn Clementsen pastor, og menigheten gjennomgikk en del forandringer. I 1988 ble menigheten omstrukturert, og fra januar 1992 etablert som en frittstående og selvstendig menighet under navnet *Karisma Senter*.

I 1994 innviet menigheten et nytt menighetsbygg.

I januar 2010 ble navnet endret til *Karismakirken*, og menigheten ble tilsluttet pinsebevegelsen i Norge. I august samme år overtok Tormod Røyland som hovedpastor.

## Referanser


## Eksterne lenker
*
Indiana Evans

**Indiana Evans** (født 27. juli 1990) er en australsk skuespiller. Hun er mest kjent for rollene sine i *[[Home and Away]]* og *[[Snobs]]*. I *Home and Away* hadde Evans rollen som Matilda Hunter, en 17 år gammel jente. Hun spilte Matilda fra 2004 til 2008. I 2005 var hun nominert for Beste nykommer for rollen som Matilda på Logie Award. For øyeblikket spiller hun havfruen Bella i serien H2O: Just Add Water.

## Filmografi

**TV-serier**

**Filmer**

## Referanser


## Eksterne lenker
* 
* 
* 
*  Bilde av Indiana og Rhys på 2007 Logies i mai 2007.
* Home and Away offisielle side, du kan lese om Indiana der.
Fensfjorden

**Fensfjorden** er en fjord i Vestland fylke. Fjordåpningen er mot vest ved Holmengrå like sør for Sognefjorden. Fensfjorden fortsetter mot sørøst i 30&nbsp;kilometer før den går over i Austfjorden. Mot nordøst ligger en fjordarm, Masfjorden. Fjorden er 3–5&nbsp;kilometer bred. På sørsiden av fjorden ligger kommunene Fedje, Austrheim og Alver, på nordsiden kommunene Gulen og Masfjorden.

Det er stor skipstrafikk i den ytterste delen av fjorden inn til oljeraffineriet på Mongstad som er Norges største havn i tonnasje og Nord-Europas nest største oljehavn.

Fylkesvei 57 krysser fjorden via fergesambandet Leirvåg-Sløvåg.

Ved Fensfjorden finnes sandsteiner fra devontiden. Tilsvarende rester etter avsetningene i devontiden finnes også i Solund, på Kvamhesten, Håsteinen og Hornelen. Tilsammen utgjør disse geologiske feltene, Devonfeltene på Vestlandet, en viktig del av Norges geologi.

## Referanser
Pottenstein

**Pottenstein** er en by i den tyske delstaten Bayern, i det sydlige Tyskland. Byen hadde i 2005 ca. 5500 innbyggere.

## Geografi
Byen ligger i Landkreis Bayreuth i Oberfranken i hjertet av naturparken *Fränkische Schweiz*, ca. 23 km sydvest for byen Bayreuth og ca. 26 km øst for Forchheim. Byen ligger ved foten av en høy klippe hvor den 1000 år gamle borgen ligger.

## Historie
Pottensteins historie kan spores tilbake til år 918, men den fikk bystatus først i 1323. Byen hørte inn under Bamberg i lang tid. Under en stor bybrann i 1736 ble 60 hus ødelagt og kirken ble også skadet. Pottenstein ble en del av Bayern i 1803. 

Under andre verdenskrig anla tyskerne en konsentrasjonsleir her som var underlagt Flossenbürg leir.

## Severdigheter og museer
**Teufelshöhle*;
:En av de største dryppsteinshuler i Tyskland. Lengden på hulen er ca. 1,5 km og en guidet tur tar 45 min. En stort åpent hulrom kalt *Weiherbachdalen* er 13 m bred, 11 m høy og 80 m dyp. Noen av formasjonene inne i hulen er antatt å være rundt 1 million år gamle, mens de yngre formasjonene er om lag 30 000 til 40 000 år gamle. Det er funnet mange dyreskjeletter deriblant av bjørner i hulene.
**Fränkische Schweiz Museum*;
:Museet ligger i *Tüchersfeld* og inneholder bl. a. en omfangsrik samling bindingsverkshus, kalt *Judenhof*.
**Burg Pottenstein*;
:Borgen ble grunnlagt på 1100 tallet og tjente som sikring av området mellom *Obermain* og *Pegnitz*. Den ligger ca. 60 m over byen og inneholder et museum som bl. a. viser tredveårskrigen. Borgen var også oppholdssted for den hellige Elisabeth av Thüringen i 1228.

## Galleri

Fil:Burg Pottenstein TRS 030524 029.jpg|*Burg Pottenstein*
Fil:Pottenstein (Upper Franconia) TRS 040807 026.jpg|*Pottenstein Sentrum*
Fil:Pottenstein - Pfarrkirche St Bartholomäus.jpg|*Bartholomäuskirken*
Fil:Pottenstein (Upper Franconia) TRS 040807 015P.jpg|*Panoramabilde*


## Referanser


## Eksterne lenker
*
Harald Stake

**Harald Stake** (født 20. juni 1598, død 28. september 1677) var en svensk guvernør, riksråd og friherre.

Han ble født i Västergötland som sønn av stattholderen Erik Stake. Han ble kammerpasje hos hertug Johans kone i 1614 og kammerjunker hos Gustav II Adolf i 1618. Kongen likte hans hurtige vesen og så tidlig hans krigertalenter, så han sendte den unge Stake til prins Moritz av Oranien for å lære krigskunsten. Etter hjemkomsten i 1624 ble Stake kornett, deretter løytnant i 1627 og rittmester i 1629. Året etter fulgte han Gustav II Adolf i krigen mot Russland, og reddet i 1631 kongen fra å bli tatt til fange. Med bare et kompani ryttere angrep han et fiendtlig regiment, og sørget for at Gustav II Adolf slapp unna fangenskap. Heltegjerningen gjorde ham til kongens faste sidemann i strid, og denne plassen hadde han til Gustav II Adolfs død i 1632.

Siden steg han raskt i gradene inntil han i 1638 ble oberst i Västgöte kavaleri. Undertiden utviste han det mot som senere gjorde ham til en av Sveriges fremste helter. Under Hannibalfeiden forsvarte han Göteborg mot dansk-norsk angrep, og ble etter krigen utnevnt til landshøvding for Skaraborgs län. I 1654 ble han friherre og innlemmet i den svenske høyadelen. Under krigen mot danskene i 1657 ble han generalmajor, og fikk kommandoen over troppene som opererte mot Norge. Etter freden i Roskilde ble han utnevnt til guvernør over det nye svenske länet Bohus. Da Karl X Gustav gikk til angrep på Danmark-Norge i 1658, fikk Stake i oppdrag å gå mot Norge. Etter denne krigen fortsatte han som guvernør for Bohuslän, en stilling han hadde til sin død i 1677. Han er ansett som en av Sveriges dyktigste feltherrer og gjorde mange bragder for sitt land.

## Referanser
Dinkelsbühl

**Dinkelsbühl** er en by i den tyske delstaten Bayern. Byen er en av de best bevarte middelalderbyene i Tyskland. Byen er en av tre gjenværende byer i Tyskland med komplett bymur. De øvrige to er Nördlingen og Rothenburg ob der Tauber. Murene rundt byen har fire porter med tårn, og disse er i hovedsak intakte. Bolighusene er for det meste bindingsverkshus. Byen ligger langs Den romantiske veien.

## Geografi
Dinkelsbühl ligger i Landkreis Ansbach ved elva Wörnitz sydøst for naturparken Frankenhöhe.

## Bydeler
Dinkelsbühl har 67 bydeler:

## Historie
Byen nevnes første gang i 1188 som *Burgus Tinkelspuhel* i offisielle dokumenter. På 1300-tallet ble byen pantsatt gjentatte ganger, og innbyggerne måtte betale dyrt for å få tilbake sin frihet. Dinkelsbühl mottok viktige privilegier som motytelse. Byen fikk status som riksstad i 1351 og hadde denne status inntil byen ble annektert av Bayern i 1802.

## Severdigheter og museer
* *Deutsches Haus*:
:Dette er nok det mest kjente huset i byen og ligger like ved St. Georgs-kirken. Huset ble bygget på slutten av 1400-tallet. Det ble oppført av grev Drechel-Deufstetten og huser i dag et hotell og en restaurant.

* *Historisches Museum* i Spitalhof:
:Museet huser tre etasjer med utstillinger som viser byens historie og hvordan dagliglivet artet seg for innbyggerne.

* *Museum 3. Dimension* ved Nördlinger Tor:
:Dette museet byr på hologrammer, optiske illusjoner, oppdagelsen av perspektiv, laserlys og tredimensjonale projeksjoner.

## Galleri

File:Dinkelsbuehl BW 1.JPG|Wörnitz Tor
File:Dinkelsbuehl BW 2.JPG|Häuser am Marktplatz
File:Dinkelsbuehl BW 3.JPG|Münster St. Georg
File:Dinkelsbuehl BW 4.JPG|Segringer Straße og Münster St. Georg
File:Dinkelsbuehl BW 5.JPG|Segringer Straße og Münster St. Georg
File:Dinkelsbuehl BW 6.JPG|Segringer Tor
File:Dinkelsbuehl BW 7.JPG|Münster St. Georg, Innenansicht
File:Dinkelsbuehl BW 8.JPG|Häuser am Weinmarkt
File:Dinkelsbuehl BW 9.JPG|Rothenburger Tor
File:Dinkelsbuehl BW 10.JPG|Dr.-Martin-Luther-Straße
File:Dinkelsbuehl BW 11.JPG|Turmgasse
File:Dinkelsbuehl BW 12.JPG|Nördlinger Tor


## Referanser


## Eksterne lenker
*
Håkan Norlén

**Håkan Norlén** (født 14. april 1917, død 21. november 2003) var en svensk musikkforfatter, komponist av viser og programredaktør i Sveriges Radio.

## Referanser


## Eksterne lenker
*
Kanonbronse

**Kanonbronse**, **kanonmetall** eller **gunmetall** er en bronselegering av kobber (88-92%) og tinn (8-12%) samt litt sink (1-2%). Denne bronsen likner på messing i fargen, men er sterkere enn vanlig messing som inneholder mer sink, og hardere enn klokkebronse som inneholder mer tinn (opptil 25%).

## Kanonbronse i våpen
Bronseblandingen ble utviklet på 1500-tallet for å støpe løpene til kanoner. Støpt bronse gav både jevnere og mindre sprøtt gods enn støpejern og de tidlige smijernskanonene. Bronsekanoner kunne derved skyte med større ladninger og fikk lenger rekkevidde enn tidligere våpen. Slike kanoner var vanlige til teknologien gjorde kanoner av stål mulig utover 1800-tallet. Metallet ble likevel brukt i mange våpendeler. Det egner seg til støping i intrikate former og er lettere å frese enn stål. Metallet ble derfor brukt på våpendeler med komplisert fasong, slik som låsekasser på geværer og rammen på revolvere.

## Kanonbronse i industrien
Kanonbronse ble ikke bare benyttet til våpen, men også til metalldeler som krever en del industriell forarbeidning og som ikke har samme krav til styrke som stål, slik som rør, foringer, skulpturer, billige ur, knapper og liknende. Fortsatt brukes kanonbronse til slike innrettinger, særlig til rørleggerarbeide.

## Annen bruk
Under victoriatiden hadde Storbritannia en tradisjon med å bruke kanonbronse fra erobrede kanoner i militære utmerkelser. Victoria Cross skal ifølge tradisjonene være støpt av metall fra to kanoner erobret under beleiringen av Sevastopol i Krimkrigen, men undersøkelser viser at fra 1914 er metall fra kinesiske kanoner benyttet i medaljeproduksjonen. Kampanjemedaljen for deltakerne ved slaget om Gwalior i India i 1843 er laget av kanoner erobret i kampene.

Jakob II av England slo nødmynter av nedsmeltede kanoner, kirkeklokker og andre større bronsegjenstander under Vilhelmskrigen i Irland på slutten av 1600-tallet. Fordi Jacob II tapte krigen ble aldri disse myntene løst inn i sølv, men fortsatt i sirkulasjon til sterkt redusert verdi til de ble erstattet av skillemynt i kobber. Disse myntene ble kalt «kanonpenger» fordi en god del av bronsen kom fra avfeldige kanoner.

## Referanser
Adamello

**Adamello** er en fjellkjede på grensen mellom de italienske provinsene Trentino og Brescia. Dens nesthøyeste topp har samme navn: (Cima) Adamello (3554&nbsp;moh.). Etter gruppas høyeste fjell, Presanella (3558&nbsp;moh.), omtales fjellkjeden også som **Adamello-Presanella**.

## Avgrensning
Adamello begrenses
* i vest av Lago d'Iseo og Val Camonica (mot Bergamo-Alpene og Sobretta),
* i nord av Tonalepasset og Val di Sole (mot Ortler-Alpene),
* i øst av Carlo Magno-passet og Val Rendena (mot Brentagruppa) samt Valli Giudicarie, Manivapasset og Val Trompia (mot Garda-Alpene).

I syd, ved byen Iseo, grenser Adamello mot Posletta.

## Topper
De høyeste toppene i Adamello er:
* Cima Presanella (3558 moh.)
* Cima Adamello (3554 moh.)
* Carè Alto (3463 moh.)
* Monte Gabbiolo (3458 moh.)
* Dosson di Genova (3441 moh.)

## Daler og videre inndeling
Valle Sabbia og Crocedominipasset skiller den høyere, nordlige delen av Adamello fra de sydlige, lavere delene. Disse går under navnet Brescia-Foralpene (*Prealpi Bresciane*) og når høyest i Monte Columbine (2215&nbsp;moh.).

## Referanser


## Eksterne lenker
*
Sandnes gravsted

**Sandnes gravsted** eller **Sandnes gravplass** ligger på Holmemstranda, ved Rødvenfjorden i Rauma kommune. 

Tillatelse til å opprette gravlunden ble gitt ved kgl.res. av 22. november 1881.

I 2020 ble det arbeidet med utvidelse av parkeringsplassen ved gravlunden, og en minnebauta over et lokalt krigsoffer ble flyttet i den forbindelse.

## Referanser


## Eksterner lenker
* «Kirkegårder/gravplasser i Rauma», i Årsrapport for Rauma kirkelige fellesråd 2018, s. 6
* [Kart over Sandnes gravsted](https://darkiv.no/Allslekt/Feltkart/(Rauma)-Sandnes.jpg) (Allslekt)
Blues-skala

**Blues-skala** er en skala som er vanlig innenfor blues og rock, og den brukes også i andre typer av musikk. Man får skalaen gjennom at ta en moll-pentatonisk skala og legge til halvtonen mellom tredje og fjerde tonen (en såkalt blå tone). Bluesskalaen på tonen A blir da: A C D D# E G A.

## Oppbyggning
En vanlig moll-pentatone skala består av en prim, liten ters, ren kvart, ren kvint og liten septim.
I blues-skalaen legger man til en førstørret kvart (også kalt tritonus) mellom kvarten og kvinten. Dette gjør at en blues-skala spilt fra C vil bli;

C – Eb – F – F# – G – Bb - C

## Se også
* Blue note (tone)
## Referanser
Peder Olsen Normand

**Peder Olsen Normand** (født 1615 på Idd, død 1. november 1676 i Frederikshald) var en norsk handelsmann og offiser.
Nordmand var sønn av sognepresten på Idd, herr Oluf Nielsen, som selv var en bondesønn fra gården Torp på Idd. Det var herfra Peders bror, Nils Olufsen Dorph – som sin far sogneprest i Idd kirke, hentet det senere brukte familienavnet Dorph. Peder var bosatt på Halden som handelsmann, og det er uenighet om han er den løytnant Peter Norman som nevnes under Hannibalsfeiden i 1644. Da Tønne Huitfeldt i 1658 ble lensmann for Idd og Marker Len, men ennå var opptatt i krigen mot Karl X Gustav i Danmark, ble Peder av stattholder Niels Trolle beskikket som fullmektig lensmann.

Som lensmann like ved svenskegrensen gjorde han sammen med svogeren, toller Mathias Bjørn, nødvendige forberedelser for å slå tilbake det svenske angrepet på Halden den 14. september 1658. Peder var på denne tiden også major ved det Smålenske Landdragonregiment. Etter krigen ble han forfremmet til oberstløytnant. Han deltok også ved senere anledninger i kamper mot svenske angripere. Han skulle deltatt i angrepet på Sverige under Gyldenløvefeiden i 1676, da han ble syk og døde. 

På årsdagen for hans død gav hans enke, etter hans ønske, betydelig gods til Fredrikshalds fattige. Hennes navn var Mette Meng, og hun var en datter av den senere borgermester Niels Hansen Meng. I 1681 giftet hun seg på ny med Niels Kjeldsen Stub, assessor og president i Christiania.

## Referanser


## Litteratur
* Brøndsted, Tom: Slægtsbog Frederikke KOËS, 2013.

## Eksterne lenker
* Artikkel om Nordmand i Norsk biografisk leksikon, 2. utg.
* [Artikkel om slekten Dorph.](https://web.archive.org/web/20140202115544/http://www.genealogi.no/mediawiki/index.php/Dorph_(slekt))
Jason Donovan

**Jason Sean Donovan** (født 1. juni 1968)  er en sanger og skuespiller fra Australia. Han debuterte med albumet *Ten Good Reasons* i 1989, som ble det mestselgende albumet i Europa dette året. Han har hatt fire låter som har nådd førsteplassen på de britiske hitlistene. En av disse singlene var «Especially For You», som var en duett sammen med Kylie Minogue.

I Norge er han også kjent gjennom tv-serien *[[Naboer (TV-serie)|Naboer]]* som gikk på TV3 på slutten av åttitallet.

I de senere årene har han hatt flere hovedroller i ulike musikaler i London.

## Referanser


## Eksterne lenker
* 
* 
* 
*
Salvasjonist

**Salvasjonist** er fellesbetegnelsen på medlemmer (tilhørige, soldater og offiserer) i Frelsesarmeen, det vil si de som assosierer seg med bevegelsens lære &ndash; «salvasjonismen». Begrepet er en fornorskning av det engelske «Salvationist» som ble den naturlige fellesbetegnelsen på soldater og offiserer i *The Salvation Army*.

Begrepene frelsessoldater og frelsesoffiserer nyttes også for Frelsesarmeens arbeidende. Organisasjonen selv oppgir å ha 1,15 millioner soldater (2014).

De aller fleste som kaller seg salvasjonister har undertegnet det som tidligere ble kalt Frelsesarmeens krigsartikler, men som  i dag kalles 'Frelsessoldatens Pakt'. Dersom en salvasjonist påtar seg et lokalt, ulønnet lederansvar, undertegnes vanligvis en forpliktelse som beskriver innholdet i tjenesten og ansvaret denne påtar seg. Det er ikke er krav fra Frelsesarmeen at en salvasjonist skal undertegne disse.

## Referanser


## Eksterne lenker
* salvationarmy.org: intervju med Verdenslederen, general Shaw Clifton
Skyways Express

**Skyways Express** var et svensk flyselskap med hovedbase i Linköping i Sverige som opererte regionale og innenriksruter. 22. mai 2012 gikk Skyways Express konkurs.

## Historie
Selskapet ble etablert i 1987 og var tidligere kjent som Avia. Skyways overtok Salair 15. juli 1991 og Highland Air mars 1997. Skyways inngikk samarbeidsavtale med SAS som i 1998 kjøpte 25% av Skyways. Eierne for Skyways var Salenia (72,7%), SAS (25%) og Janus (2,3%). Selskapet hadde 740 ansatte.

## Destinasjoner
Skyways Express opererte til følgende destinasjoner (juli 2005):
*Danmark
**København (Københavns lufthavn)
*Estland
**Kuressaare (Kuressaare lufthavn)
*Sverige
**Arvidsjaur (Arvidsjaur flygplats)
**Borlänge/Falun (Dala Airport)
**Göteborg (Göteborg-Landvetter flygplats) 
**Halmstad (Halmstads flygplats)
**Hemavan (Hemavans flygplats)
**Jönköping (Jönköping flygplats)
**Karlstad (Karlstad flygplats)
**Kristianstad (Kristianstad Airport)
**Linköping (Linköping - SAAB Flygplats)
**Lycksele (Lycksele flygplats)
**Norrköping (Norrköping flygplats)
**Oskarshamn (Oskarshamns flygplats)
**Skellefteå (Skellefteå flygplats)
**Stockholm (Stockholm-Arlanda flygplats)
**Storuman (Storumans flygplats)
**Sundsvall (Sundsvall-Härnösand flygplats)
**Trollhättan (Trollhättan-Vänersborgs flygplats)
**Vilhelmina (Vilhelmina flygplats)
**Visby (Visby flygplats)
**Örebro (Örebro flygplats)

*Norge (fra og med den 28. mars 2011; alle rutene opererte fra Stockholm Arlanda lufthavn)
**Bergen
**Stavanger
**Trondheim
**Røros (3. februar-1. mai 2011) 

* Reisemål utenfor Skandinavia:
**Brussels
**Berlin

Begge rutene opererte fra Jönköping fra og med 28. mars 2011.

## Flåte
Skyways Express flåte bestod av disse flyene:
*10 Fokker 50
*2 Embraer 145 -

## Partnere
*SAS Scandinavian Airlines
*Blue1
*Widerøe
*Air Baltic
*Estonian Air

## Referanser

*informasjonsside om Skyways  

## Eksterne lenker
* Skyways Express 
* SAS Group
Rosa trøye (Giro d’Italia)

**Maglia rosa** (italiensk for «rosa trøye») bæres av sammenlagtlederen i Giro d'Italia. Sammenlagtlederen er rytteren som har den raskeste tiden når resultatene fra alle etappene blir lagt sammen, med fratrekk av eventuelle bonussekunder. Den som leder sammenlagt etter den siste etappen blir kåret til vinner av Giro d'Italia, og vinner trøya. Trøya tilsvarer den gule trøya i Tour de France og Jersey rojo i Vuelta a España.

Den rosa fargen ble valgt som en hyllest til rittets grunnlegger, avisen La Gazzetta dello Sport, som er kjent for det lyserosa papiret avisen er trykket på.

## Flest trøyer
*5 seire: Alfredo Binda, Fausto Coppi og Eddy Merckx 
*3 seire: Giovanni Brunero, Gino Bartali, Fiorenzo Magni, Bernard Hinault og Felice Gimondi

## Se også
*Oversikt over vinnerne
Adria

**Adria** er en by i provinsen Rovigo i Veneto i Italia. Byen har gitt navn til Adriaterhavet.

## Historie
Det er usikkert om byen ble grunnlagt av lokale stammer, av etruskerne eller av grekerne. Fra det 6. til det 5. århundre f.Kr. hadde byen en storhetstid som havn for handel mellom grekerne og befolkningen på posletten. Byen kan ha vært gresk koloni, men kan også ha vært etruskisk. De før-romerske arkeologiske lagene ligger helt ned til 7 meter under dagens nivå, og er bare i liten grad utforsket.

## Referanser


## Eksterne lenker
* 
* The Princeton Encyclopedia of Classical Sites
Agira

**Agira** (tidligere **San Filippo d'Argiriò**) er en by i Enna frie kommunale konsortium på Sicilia. Den ligger 15 kilometer sørøst for Nicosia på en 650 meter høy klippe. Agira, som er en av Sicilias eldste byer, het i oldtiden Agyrium og er historikeren Diodorus Siculus' fødeby.

## Referanser


## Eksterne lenker
*
En håndfull tid

***En håndfull tid*** er en norsk dramafilm fra 1989 regissert av Martin Asphaug. Hovedrollene spilles av Camilla Strøm Henriksen, Espen Skjønberg og Nicolay Lange-Nielsen.

## Handling
Den aldrende Martin blir påkalt av sitt hjertes utkårede, ungdomskjæresten Anna, hvoretter han stikker av fra aldershjemmet og setter ut på leting etter henne. Underveis får han sterke minner fra fortiden.

## Om filmen
Filmen vant i 1990 to Amanda-priser, en for beste norske film og en for beste kvinnelige hovedrolle (Camilla Strøm-Henriksen). Ved samme anledning ble filmen tildelt «den norske kritikerprisen» av Norsk Filmkritikerlag. Den vant dessuten samme år to priser ved Rouen Nordic Film Festival (A.C.O.R.-prisen og presseprisen).

## Roller
*Camilla Strøm Henriksen: Anna
*Espen Skjønberg: Gamle Martin
* Nicolay Lange-Nielsen:  Unge Martin 
* Per Jansen: Anker 
* Minken Fosheim: Else 
* Bjørn Sundquist: Daniel 
* Brit Elisabeth Haagensli: Kari 
* Hans Krøvel: Henrik 
* Nigel Hawthorne:  Ted Walker 
* Susannah York: Susanne Walker 
* Lotte Tarp: Ada 
* Arve Opsahl: Hannibal 
* Carl Bomann-Larsen:  Annas far 
* Jan Hårstad: Martins far 
* Henrik Scheele: Politimann 

## Referanser


## Eksterne lenker
*
Poengtrøya (Giro d’Italia)

**Poengtrøya** i Giro d’Italia bæres (og vinnes) av rytteren som har tatt flest poeng på etappene. Den ble innført i 1967 og var rød (**Maglia Rosso Passione**). Den ble byttet ut med en lilla trøye i 1970, kalt **Maglia ciclamino** (Navnet kommer fra fargen til alpeblomsten cyclamen) og ble brukt fram til og med 2009 da det ble byttet tilbake til den røde. I 2017 var Maglia ciclamino tilbake.

Francesco Moser og Giuseppe Saronni har vunnet trøya fire ganger, mens 
Mario Cipollini, Roger De Vlaeminck og Johan Van der Velde har vunnet den tre ganger hver.

Trøyen tilsvarer den grønne trøya i Tour de France og den grønne (pr. 2010) trøyen i Vuelta a España. I motsetning til i Tour de France gis det like mange poeng på alle typer etapper, noe som fører til at sammenlagtryttere og ikke bare sprintere kan konkurrere om den.

## Vinnere

## Referanser


## Eksterne lenker
*
Telomer

En **telomer** er et område med små repeterte sekvenser i enden av et kromosom.  For hver celledeling som foregår, blir telomeren litt kortere. På grunn av problemer i replikasjonsprosessen vil biter av telomeren mistes etter hver celledeling og føre til en forkorting av kromosomet. Etter et variabelt antall celledelinger vil kromosomet være såpass forkortet at videre deling ikke blir mulig. For å forhindre dette kan cellen bruke et enzym kalt telomerase for å fullføre replikasjonen.
Klatretrøya (Giro d’Italia)

**Maglia azzurra** (italiensk for «blå trøye») blir premiert til lederen av klatrekonkurransen i Giro d’Italia. Poeng blir utdelt til de første rytterne over kategoriserte klatringer. Kategoriseringen vurderes etter vanskelighetsgraden og hvor på etappen klatringen er. Bonuspoeng blir gitt der målgang er på toppen av en klatring, og til de første rytterne over Cima Coppi, et navn som gis til det høyeste punktet under Giroen. Cima Coppi ble arrangert for første gang i 1965 til ære for den italienske syklisten Fausto Coppi. 

Gino Bartali har vunnet trøya syv ganger, José Manuel Fuente fire ganger, mens Claudio Chiappucci, Claudio Bortolotto, Franco Bitossi og Fausto Coppi har vunnet tre ganger.

Trøyen tilsvarer den rødprikkede Maillot à pois rouges i Tour de France og den blåprikkete (pr. 2010) trøyen i Vuelta a España. 
Fra 1974 til 2011 var trøya grønn (*maglia verde*).
## Vinnere
Jødetunisisk arabisk

**Jødetunisisk arabisk** er formen av jødearabisk som snakkes av tunisiske jøder. Det tales av rundt 45&nbsp;500&nbsp;mennesker, hvorav 45&nbsp;000&nbsp;bor i Israel, og 500&nbsp;i&nbsp;Tunisia. De fleste brukerne av språket er eldre mennesker. En studie i 1950 viste at 79&nbsp;% av ordene i språket har arabisk opphav, 15&nbsp;% har romansk opphav, 4,4&nbsp;% hebraisk opphav og 1,6&nbsp;% kommer fra andre språk.

## Referanser
Ungdomstrøya (Giro d’Italia)

**Maglia bianca** (italiensk for hvit trøye) blir premiert til den rytteren under 25 år som gjør det best i sammendraget (General Classification) i Giro d’Italia. Den ble gjeninnført i 2007 og erstattet den blå kombinasjonstrøyen. Trøyen tilsvarer Tour de Frances Maillot blanc.

## Vinnere

## Se også
*Hvit trøye (Tour de France)
Square Enix

**Square Enix Company, Limited** (株式会社スクウェア・エニックス *Kabushiki-gaisha Sukuwea Enikkusu*) er et videospillselskap best kjent for sine rollespillserier *[[Final Fantasy]]*, *[[Dragon Quest]]* og *[[Kingdom Hearts]]*, samt *[[Tanaka-kun is Always Listless]]*. Square Enix ble etablert som et resultat av en fusjonering mellom Square og Enix.
## Referanser


## Eksterne lenker
*
USAs finansminister

**USAs finansminister** (engelsk:  **United States Secretary of the Treasury**) er et amerikansk føderalt embete i USAs regjering som ble opprettet den 17. september 1789 med Alexander Hamilton som første minister. Finansministeren er leder av Finansdepartementet med arbeidsfelt innenfor finans– og pengepolitikk, og inntil 2003, enkelte saker innenfor nasjonal sikkerhet og forsvar. Flesteparten av departementets etater innenfor lovhåndhevelse, som ATF, United States Customs Service og U.S. Secret Service ble omstrukturert til andre departementer i 2003 i forbindelse med opprettelsen av Sikkerhetsdepartementet.

Ministeren fungerer som presidentens ledende økonomiske rådgiver ved at denne tilhører en del av presidentens kabinett sammen med flere andre i ministerposisjoner, og gir råd i henhold til økonomisk utvikling både innenlands og internasjonalt. Finansministeren representerer for øvrig også USA i internasjonale fora, slik som i Det internasjonale pengefondet, Den interamerikanske banken, Den asiatiske utviklingsbanken og Den europeiske bank for gjenoppbygning og utvikling. Innenlands har finansministeren blant annet som oppgave å signere Federal Reserve Notes før de kan bli gangbare, samt at han siden 1965 har sittet som styremedlem i Medicare Trust Funds. Etter Bill Clinton–perioden har finansministeren også hatt en plass i National Security Council.

Stillingen nomineres av USAs president og utnevnes etter godkjennelse av USAs senat. Sammen med de fleste andre ministre i presidentens kabinett blir finansministeren vanligvis erstattet av den etterfølgende presidentens regjering, siden presidenten velger sine individuelle etter hvordan de har støttet deres mål og politikk. Finansministeren er også den femte i arvefølgen til presidenten rett etter utenriksministeren. Hvis ikke en midlertidig finansminister leder departementet eller at finansministeren ikke er en naturlig amerikansk statsborger, vil det si at denne potensielt kan tjenestegjøre som USAs president, selv om dette opp gjennom historien aldri har hendt og vil regnes for å være nærmest usannsynlig.

Rent historisk har bakgrunnen til de ulike finansministerne vært innenfor rettsvitenskap og advokatbransjen samt i nyere tid også innenfor privat næringsliv med verv fra den offentlige finanssektoren. Det finnes også eksempler på ministre som har arbeidet seg opp i gradene ved finansdepartementet i alt fra praktiserende advokater, samfunnsøkonomer, senatorer, guvernører og høyesterettsdommere.

## Liste over USAs finansministre
**Liste over [[Amerikas forente stater]]s finansministre** er en kronologisk oversikt over USAs finansministre fra og med førstemann Alexander Hamilton, som startet i embetet i 1789 til dagens finansminister. 

Listen viser finansministrenes delstatsopphav, regjeringstid og tilhørende presidenter. Nummereringen viser hvilket nummer i rekken de var som finansminister; det gjøres ikke forskjell på om de satt en eller to perioder.

## Referanser


## Eksterne lenker
* 
* USTreas.gov – Secretaries of the Treasury – Oversikt over USAs finansministere hos U.S. Department of the Treasury.
Nitrøse gasser

**Nitrøse gasser** er en gruppe usynlige og luktfrie gasser.

Gassene er giftige, og lammer åndedrettet umiddelbart ved inhalering, noe som fører til tap av bevisstheten.

Et eksempel på en kilde til nitrøse gasser er kongevann. Arbeid med kongevann eller produksjon av dette må derfor skje under godt avtrekk. Av sikkerhetsgrunner bør arbeid med nitrøse gasser aldri utføres alene.
Mathias Bjørn

**Mathias Bjørn** (ukjent fødselsår, død 21. september 1676 i Halden) var en norsk toller, sagsbrukseier og trelasthandler som i årene 1658–1660 var en av de militære lederne i krigen mot Sverige, den såkalte Bjelkefeiden eller Revansjekrigen. 

Han var sønn av viseadmiral Jørgen Bjørnsen.  

## Toller, sagbrukseier og trelasthandler
Mathias Bjørn fikk i 1656 kongelig bevilling som toller på Svinesund, et embete som svigerfaren hadde hatt før ham. I 1653 hadde Sponviken blitt innlemmet i Svinesund tollsted, etter å ha vært et eget tollsted i noen år. Tollerembetet hadde han til 1673, da han ble etterfulgt av sin svigersønn. I tillegg til å være toller eide Mathias Bjørn et sagbruk og drev trelasthandel.

## Chef for Skjærgaardsforsvaret
Under de svenske angrep på Halden 1658–60 tok han og hans svoger, kjøpmann og major Peder Olsen Normand, seg av forsvaret.  

Da den dansk-norske generalløytnanten Jørgen Bjelke var på reise i Smaalenene mellom 12. og 22. august 1658, utstedte han ordre om at den såkalte «Skjærgårdflotiljen» skulle gjøres klar til strid. Han ansatte Mathias Bjørn som «Chef for Skjærgårdsforsvaret» i farvannene ned mot svenskegrensen og utenfor Bohuslän. Allerede den 22. august ledet Bjørn det første toktet nedover svenskekysten. I ettertid ble han beskrevet som «en virksom og driftig Chef». 

I oktober 1658 ble Mathias med 17 skjærbåter sendt inn mot Bohuslenskysten for å hjelpe til med å erobre Marstrand. Han nevnes da og senere under krigen som «kommanderende over skjærgårdflotiljen», noen steder også som «Admiral over den norske Skjærgårdsflåte». Hans omsorg for troppenes proviantering under krigen, da han selv led store tap, omtales med ros. Også under Gyldenløvefeiden var han i tjeneste og ble som «Admiral over Galejerne og Skjærbaadene» utkommandert både i 1675 og 1676. 

Han ble dødelig såret på toktet i 1676. To dager etter hjemkomsten døde han, 21. september 1676. Hans enke, Dorothea Meng, datter av den senere borgermester i Fredrikshald, Niels Hansen Meng, ga i 1677 penger og en tomt til Fredrikshalds Fattigvesen.

## Referanser
Niels Hansen Meng

**Nils Hansen Meng** (født 1604, død 1676) var en godseier og kjøpmann fra Fredrikstad. Meng var en av de borgere som ivret sterkest for anleggelsen av kjøpstaden Fredrikshald (Halden), og ble senere selv magistratspresident der. Allerede omkring 1630 ble han ansatt i offentlig virksomhet, først i lengre tid som herredsskriver i Nordre Viken, og var i 1640-årene fogd samme sted samt i Idde og Marker Len. Han var også en tid toller på Svinesund. 

Med sin hustru Johanne skal han ha fått betydelige midler, blant annet Dyne Gård i Hogdals sogn i Bohuslen, hvor han bodde inntil han omkring 1640 flyttet til Halden. Her eide han blant annet gården Eskeviken. Til sammen eide han 72 gårder.

Under krigen 1644-45 var han en nyttig mann og kom i kontakt med atskillige innflytelsesrike personer. I Halden drev han en stor egen næring og forpaktet blant annet to sagbruk for Bjelke-familien som også var hans nærmeste foresatte som fogd.

Han var en rik mann, men led betydelige tap under Haldens beleiringer 1658-60, krigen som i Norge ble kalt Bjelkefeiden, og i Sverige den andre av Karl Gustav-krigene. 1659 ble han utnevnt til land- og proviantkommissær og i 1661 som grensekommissær. Da Halden i 1665 fikk byprivilegier, som følge av hans og hans ansette svigersønners initiativ, utnevnte stattholder Ulrik Fredrik Gyldenløve ham til den første borgermester i den nye byen Fredrikshald. Han døde under Gyldenløvefeiden i 1676 og etterlot seg en anselig slekt.

## Referanser
Yoshitaka Amano

**Yoshitaka Amano** (天野 喜孝 *Amano Yoshitaka*, født 1952) er en japansk kunstner best kjent for sine illustrasjoner til Vampire Hunter D og for sine figurdesign, bildeillustrasjoner og tittellogodesign til *[[Final Fantasy]]*-serien utviklet av Square Enix Co., Ltd. (tidligere Square Co., Ltd.).
## Referanser

## Eksterne lenker
* 
*
Edinson Cavani

**Edinson Roberto Cavani Gómez** (født 14. februar 1987) er en uruguayansk fotballspiller som spiller for den argentinske klubben Boca Juniors.

Cavani startet karrieren sin som sjuåring for Danubio FC i Uruguay, og fikk sitt gjennombrudd i den italienske Serie A-klubben US Città di Palermo. Han spilte i klubben i tre år før han i 2010 dro til Napoli. Han spilte for Napoli fram til 2013, da Paris Saint Germain betalte rundt 64,5 millioner euro for en overgang. 

Med PSG vant Cavani Ligue 1 hver sesong bortsett fra 16/17-sesongen. Han ble toppscorer i 16/17- og 17/18-sesongene. I juni 2020 gikk kontrakten hans ut, og han gikk til Manchester United på «deadline day».

Det engelske fotballforbundet kunngjorde 31. desember 2020 at Cavani var blitt tilkjent en straff på tre kampers utestengelse og en bot på £ for innholdet i en hilsen han skrev på spansk til en venn på Instagram som takk for en gratulasjon. Til tross for at hans utspill «Gracias negrito» er en alminnelig og vennligsinnet uttrykksmåte blant spansk- og portugisiskspråklige, ble det bedømt av det engelske fotballforbundet å være krenkende, fornærmende, upassende, å bringe sporten i vanry og rasistisk.

I 2012 ble Cavani oppført på tiendeplass i *[[The Guardian]]*s liste over de 100 beste fotballspillerne i verden.

## Landslaget
Han ble tatt ut i s tropp til VM i fotball 2018 i Russland.

Han ble tatt ut i s tropp til VM i fotball 2022 i Qatar.

## Referanser


## Kilder
* *«Cavani? He sure can!»*, artikkel i Calcio Italia mai 2007

## Eksterne lenker
* 
* 
*  Spillerstatistikk fra La Gazzetta dello Sport
One Penny

Den britiske desimaliserte **1 penny (1p)**-mynten, produsert av Royal Mint, ble utgitt 15. februar 1971. Det var denne dagen at det britiske myntsystemet ble desimalisert.

## Design
Baksiden av mynten er designet av Christopher Ironside. Motivet er av et kronet fallgitter med kjettinger. Under fallgitteret står tallet 1. Over står det enten NEW PENNY (1971-1984) eller ONE PENNY (1982–>).

Det har opp gjennom tidene blitt designet tre forskjellige fremsider. I alle tilfeller har inskripsjonen vært ELIZABETH II D.G.REG.F.D. (årstall) Begge sidene på mynten er omringet av punkter.

### 1971&ndash;1984
Fra 1971 til 1984 ble Arnold Machins portrett i profil av Donning Elisabeth II brukt. Hun hadde på seg 'Girls of Great Britain and Ireland' Tiaraen.

Ordene NEW PENNY ble brukt inntil 1981. I 1982 skiftet det til ONE PENNY.

I denne perioden ble mynten produsert i bronse.

### 1985–1997
I denne perioden ble Raphael Maklouf portrett av dronningen brukt. Her bruker dronningen George IV State Diadem.

Denne versjonen ble produsert i bronse frem til 1992 da bronsen ble erstattet av kobberbelagt stål.

### 1998–2007
Siden 1998 har et dronningportrett laget av Ian Rank-Broadley blitt brukt sammen med initialene til designeren (IRB).

### Nytt design
I april 2007 rapporterte BBC at mynten skulle få et nytt design som skulle reflektere det «moderne Storbritannia». En uttalelse er ventet fra Royal Mint senere i år. Til sammen er seks milliarder 1 penny mynter forsvunnet siden den ble introdusert i 1971.

## Referanser
Kenji Terada

**Kenji Terada** (寺田 憲史 *Terada Kenji*) (født 1952) er en japansk manusforfatter, animasjonsdirektør, serieorganiserer, romanforfatter og scenarioforfatter. Han er antakelig best kjent for å ha skrevet manus til de tre første spillene i *[[Final Fantasy]]*-serien, ** og for å være serieorganiserer og hovedmanusforfatter i *[[Kimagure Orange Road]]*-serien.
## Referanser


## Eksterne lenker
*
Københavngata (Oslo)

**Københavngata** (1A–23B, 2–18) er ei gate i bydel Grünerløkka i Oslo. Den regnes gjerne som Rodeløkkas grense mot vest.

Gata går fra Helgesens gate ved Sofienbergparken til Christian Michelsens gate (ring 2), men er delt i en øvre og en nedre del, som ikke henger sammen. Gatas nederste kvartal er leiegårdsbebyggelse og småindustri. Videre oppover ligger Freia sjokoladefabrikk med Freiaparken og Johan Throne Holsts plass på østsida av gata. En del av området er i 2007 under utbygging til boliger (Sofies hage). På vestsida av gata ligger Dælenenga idrettsplass.

Københavngata stopper så ved Malmøgata. Her ligger nr 10, der Bergene sjokoladefabrikk AS holdt til fra 1906 til 1990 med opp til 500 ansatte. I 1898 hadde Asola (AS Olaf Larsen) sjokoladeproduksjon samme sted. I seinere år har hovedbygninga vært kontorbygg, blant annet for Patentstyret og Pensjonstrygden for sjømenn. I desember 2010 blei bygget kjøpt av Stiftelsen Anker, som planlegger å bygge om til studentboliger og hotell.

Københavngata fortsetter på nordsida av Bergene med flere leiegårder, blant annet nr. 14 med heile 100 boligenheter. Gata ender ved Ring 2, men en gang- og sykkelveg fortsetter under ringen og oppover mot Torshovdalen.

Fra 1955 til 1961 gikk det trikk i Dælenenggata med vendesløyfe i Københavngata. En kan ennå se spor etter dette i brusteinen.

Busstoppet «Københavngata» ligger i Christian Michelsens gate.

Navnet ble vedtatt i 1879, året etter byutvidelsen, og en rekke andre gater i området har også navn etter svenske og danske byer.

## Litteratur
* Folmer, Alf: *[https://web.archive.org/web/20150924062131/http://www.oslomuseum.no/images/stories/PDFer/Byminner/Byminner%20nr%202%20-%202009%20-%20web.pdf Sjokoladefabrikken]* I Byminner nr.2-2009, s.2-21
* 

## Eksterne lenker
* 
* Flyfoto av Bergene-gården og Københavngata 14 (lang, hvit bygning)
* Stiftelsen Anker om Københavngata 10
Elling (figur)

Elling er navnet på hovedpersonen i Ingvar Ambjørnsens bokserie over syv bøker om Elling. Det er fra flere hold spekulert på om Elling også er hovedpersonen i Ambjørnsens roman Opp Oridongo. Dette har forfatteren verken bekreftet eller avkreftet.

Det finnes ingen holdepunkter fra forfatteren for at Elling har noen bestemt diagnose. Likevel oppviser han mange likhetstrekk med personer diagnostisert med autisme. Elling fremstår som en person med mangel på sosiale antenner, "hang-ups" og liten evne til å se en sak fra noen annen synsvinkel enn sin egen. Han er svært kunnskapsrik, men kan i liten grad utnytte sine evner til noe praktisk. Han er en tenkende, undrende, fantaserende og drømmende person og lever mer eller mindre i sin egen verden. Mor til Elling het Kari, og hennes mor het Erna. Eĺlings far het Trygve, dette oppgis i Brødre i blodet, og vi får vite at han mistet livet i en sprengningsulykke i forbindelse med jobb, kort tid før Elling kommer til verden. Elling blir spilt av Per Christian Ellefsen i filmserien.

Ambjørnsen varslet i 2017 flere nye bøker om Elling. I påvente av bøkene, har Ambjørnsen reist på turné for å lese opp utdrag fra nytt Elling-stoff. Ambjørnsen lar også Elling skrive sporadiske blogginlegg på Cappelen Damms nettsider.
Aleksej Pazjitnov

**Aleksej Leonidovitsj Pazjitnov** (født 1956) er en russisk-amerikansk matematiker og videospilldesigner som fant opp det populære videospillet *[[Tetris]]* i 1985, mens han forsket på informatikk for staten.

## Fotnoter


## Referanser
Nasir Gebelli

**Nasir Gebelli** (født i 1957) er en iransk programmerer og videospillutvikler. Gebelli arbeidet for Sirius Software og Square Co., Ltd. (nå Square Enix Co., Ltd.) og skapte også sitt eget selskap, Gebelli Software. Han bor foreløpig i Sacramento, California, hvor han har levd mesteparten av livet sitt.
James Guthrie (politiker)

**James Guthrie** (født 5. desember 1792 i Bardstown i Nelson County i Kentucky, død 3. mars 1869 i Louisville) var en amerikansk demokratisk politiker. Han var finansminister under Franklin Pierce fra 1853 til 1857.

Guthrie var advokat av yrke. Han var også leder for Louisville and Nashville Railroad, og var med på å grunnlegge University of Louisville, der han også var rektor en periode.

Guthrie satt i Senatet for Kentucky i perioden 1865 til 1868.

## Referanser


## Eksterne lenker
* 
* 
*  Treas.gov – James Guthrie (1853–1857) – Biografien til Guthrie hos U.S. Department of the Treasury.